Laat sy Liefde jou Lei: Jy kan ‘n kragtige geesgenoot wees - www.bybelkennis.co.za
by Mitch Kalp · Published 16/01/2013 · Updated 28/09/2014
Laat sy Liefde jou Lei: Jy kan ‘n kragtige geesgenoot wees – Milanie Vosloo
Jy kán ‘n kragtige geesgenoot wees
Lei ‘n toegewyde lewe met geloof, liefde, volharding en deernis. Stry die goeie stryd van dit waarin ons glo. Hou stewig vas aan die ewige lewe wat God jou gegee het, en wat jy so opreg bely het voor baie getuies.1 Timoteus 6:11b-12
Paulus was vir baie mense ‘n ware geesgenoot. ‘n Rol wat hy met groot passie en verantwoordelikheid vertolk het. Jy kan gerus weer die twee briewe wat hy aan sy getroue vriend, Timoteus, geskryf het, gaan lees. Die vraag wat ons as medegelowiges in hierdie moderne eeu kan vra, is: Hoe kan ék ‘n ware geesgenoot wees vir die ander lede van geestelike familie?
Ons kan dit doen deur ons self elke dag met nuwe toewyding aan ons Vader toe te wy. Wanneer dit ons opregte begeerte is om sy liefde te leef en sy wil te doen, sal ons harte ingestel wees op die mense om ons en sal ons met liefde en deernis teenoor hulle optree.
Ons kan elke oggend bid dat die Gees ons leeg sal maak van ons eie selfsug en eer en ons sal vul met sý soort begrip en deernis vir ander mense. Wanneer die Gees ons lewens beheer sál ons in geesgenote vir ander wees omdat liefde, vreugde, vrede, geduld, getrouheid, vriendelikheid, goedheid, sagmoedigheid en selfbeheersing deel van ons lewens is.
Wie weet of die Vader nie dalk vandag jóú geloof en jóú geesvervulde menswees in die lewe van ander wil gebruik nie?
Heilige Gees, mag my geloof vrugte dra wat by my bekering pas.
by Mitch Kalp · Published 22/05/2013 · Last modified 28/09/2014
Laat sy Liefde jou Lei: Hy het jou lief – ook wanneer jy nie het nie!
by Mitch Kalp · Published 09/03/2011 · Last modified 28/09/2014
by Mitch Kalp · Published 04/07/2011 · Last modified 28/09/2014
Gebruike en Gewoontes in die Bybel: ’n Besoek aan Moderne Jerusalem (1) – JP Louw
Ek verstaan dit nie: Ek is in goeie geselskap